Uutuusdokumentti: Poliisi pysäytti Breivikin aseilla lastatun auton Saksassa vuonna 2009 | Anders Behring Breivik | HS
Väitteen mukaan viranomaiset tyytyivät takavarikoimaan aseet ja räjähteet eivätkä ilmoittaneet asiasta eteenpäin Norjan poliisille.
Päivitetty: 14.1.2016 14:48
Anders Behring Breivik kuvattuna Oslossa 2012.
Norjalainen joukkomurhaaja Anders Behring Breivik jäi kiinni aseilla ja räjähteillä lastatun auton kanssa Saksassa huomattavasti ennen terroritekojaan, väittää saksalainen dokumentaristi Daniel Harrich muun muassa Ruotsin radion ja norjalaisen ABC Nyheterin mukaan.Uudessa dokumenttielokuvassaan Waffen für den Terror (suomeksi Terrorin aseet) Harrich kertoo, että Saksan viranomaiset pysäyttivät Breivikin Frankfurtin pohjoispuolella rutiiniratsiassa alkuvuodesta 2009 – yli kaksi vuotta ennen terrori-iskuja, joissa hän tappoi 77 ihmistä Oslossa ja Utøyan saarella.Harrich sanoo, että kolme eri lähdettä on vahvistanut tiedon.Harrichin mukaan viranomaiset tyytyivät takavarikoimaan aseet ja räjähteet eivätkä ilmoittaneet asiasta eteenpäin Norjan poliisille.Harrich kertoo myös asiakirjoista, joiden mukaan Breivik olisi ostanut aseet Kaakkois-Euroopasta.